«Күренекле ғалим, шағир, публицист һәм йәмәғәт эшмәкәре. Үҙенсәлекле һәләтегеҙ, сағыу ижадығыҙ, хеҙмәт һөйөүсән һәм яуаплы булыуығыҙ, юғары профессиональ, кешелек сифаттарығыҙ менән лайыҡлы рәүештә абруй һәм ихтирам ҡаҙандығыҙ. Ижади биографияғыҙ Башҡорт дәүләт университеты менән тығыҙ бәйле. Һеҙ башҡорт филологияһы һәм журналистика факультетын ойоштороусыларҙың береһе, уның тәүге деканы булдығыҙ, етәкселек иткән йылдарығыҙҙа яңы быуын белгестәрен әҙерләү өсөн бик күп эш башҡарҙығыҙ. Башҡорт фольклоры, милли әҙәбиәт тураһында тикшеренеү эштәрегеҙ республика халыҡтарының бай рухи мираҫын һаҡлауға булышлыҡ итә. Һеҙ — 500-ҙән ашыу ғилми хеҙмәт, монография, республиканың юғары уҡыу йорттары һәм мәктәптәре өсөн уҡыу, уҡытыу-методик ҡулланмалар авторы», — тиелә ҡотлауҙа.